recursal/SuperWikiNEXT-32B huggingface dataset:
**Alexandre Joel Chorin** (\* 1938, Varšava, Poľsko) je americký aplikovaný matematik a profesor na Kalifornskej univerzite v Berkeley. Zaoberá sa predovšetkým počítačovými modelmi prúdenia tekutín. V roku 2000 dostal Wienerovu cenu za aplikovanú matematiku.

Život
-----

Alexandre Chorin sa narodil v roku 1938 vo Varšave a vyrastal v Izraeli a vo Švajčiarsku. Neskôr sa usídlil v Spojených štátoch, kde v roku 1966 získal na New Yorkskej univerzite titul PhD. jeho školiteľom bol Peter Lax. Od roku 1971 pôsobí na Kalifornskej univerzite v Berkeley, pričom počas tejto doby ako hosťujúci profesor pôsobil na viacerých významných univerzitách a vedeckých pracoviskách.

Práca
-----

Alexandre Chorin sa zaoberá predovšetkým aplikovanou matematikou, najmä počítačovými modelmi prúdenia tekutín, ale aj štatistickou mechanikou, teóriou turbulencií a numerickými metódami. V oblasti počítačových modelov prúdenia tekutín je autorom tzv. projekčnej metódy, čo je numerická metóda na riešenie úloh o ikompresibilných tokoch závislých od času, pričom Chorin dokázal aj konvergenciu tejto metódy. Je tiež autorom numerických metód na výpočet Wienerových integrálov.

Zdroje
------

1. 1 2 3 4 5 6 7 8 9  2000 AMS-SIAM Wiener Prize.
2. ↑  Alexandre Joel Chorin - Mathematics Genealogy Project.

| * z
* d
* u
Nositelia Wienerovej ceny |
| --- |
| 
* Richard Bellman (1970)
* Peter Lax (1975)
* Tošio Kató / Gerald Whitham (1980)
* Clifford Gardner (1985)
* Michael Aizenman / Jerrold Marsden (1990)
* Hermann Flaschka / Ciprian Foias (1995)
* Alexandre Chorin / Arthur Winfree (2000)
* James Sethian (2004)
* Craig Tracy / Harold Widom (2007)
* David Donoho (2010)
* Andrew Majda (2013)
* Constantine Dafermos (2016)

 |

Autoritné údaje: * BnF: 12279829b
* GND: 109435303
* ISNI: 0000 0001 0864 7528
* LCCN: n87865978
* VIAF: 4992210
* WorldCat: lccn-n87865978
**Fysei** (gr. z fysis) znamená od prírody.

Názory na fyzei
---------------

### Herakleitos

Podľa Herakleita je fyzei príroda, prirodzenosť, vlastná povaha vecí, ktorá sa rada skrýva. 

### Táles

Podľa Tála väčšina tých, čo sa prví zaoberali filozofiou, si myslela, že počiatky vecí sú iba v podobe hmoty. Lebo to, z čoho sú všetky veci a z čoho ako z prvého vznikajú a do čoho ako posledného zanikajú, pričom podstata ostáva a menia sa len jej stavy, vyhlasujú za prvok a počiatok (arché) vecí, a to, že nič nevzniká, ani nič nezaniká, veria preto, lebo sú tej mienky, že sa takáto podstata (fysis) vždy zachováva. Teda musí byť určitá podstata, buď jediná, alebo viaceré, z ktorých všetko ostatné vzniká, zatiaľ čo ona sama ostáva zachovaná. Pravda, pokiaľ ide o počet a druh takého počiatku, nie sú všetci rovnakej mienky, Táles však, pôvodca takejto filozofie, hovorí, že je to voda (preto tiež hlásal, že zem spočíva na vode). Možno čerpal túto domnienku z pozorovania, že potrava všetkých vecí je vlhká a že z vlhka vzniká a ním sa živí aj samo teplo (to však, z čoho všetko vzniká, je počiatkom všetkého). Túto domnienku mal teda z tohto i z toho, že semená všetkých vecí majú vlhkú podstatu.

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**Fyziatria** (gr.) je odbor medicíny zaoberajúci sa liečebnými účinkami niektorých fyzikálnych javov (napr. tepla, žiarenia, elektriny) na chorý organizmus. Fyziatria sa zaoberá vplyvom a liečebným využitím fyzikálnych podnetov na ľudský organizmus. Napr. priame využitie elektriny vo forme elektroliečby alebo jej modifikácii vo forme energie tepelnej, svetelnej či mechanickej. Využíva aj vodu a jej fyzikálne vlastnosti, ako sú jej teplota a hydrostatický tlak.

Fyziatria, balneológia a liečebná rehabilitácia (FBLR) je od roku 1973 medicínskym odborom s vlastnou koncepciou a vychováva atestovaných lekárov – fyziatrov, ktorí vedú rehabilitačné tímy. Ich súčasťou môžu byť fyzioterapeuti, maséri a iní pracovníci.

Fyziater, fyziatrička
---------------------

Fyziater je lekár (lekárka), zaoberajúci sa fyziatriou, liečiaci prírodnými a fyzikálnymi prostriedkami s atestáciou (špecializáciou) z odboru - Fyziatria, balneológia a liečebná rehabilitácia (FBLR).

Okrem absolvovania lekárskej fakulty (MUDr.), musí mať aj ďalšie teoretické medicínske vedomosti z vnútorného lekárstva, chirurgie a traumatológie, neurológie, ortopédie, pediatrie a primerané vedomosti z iných súvisiacich odborov. Lekár - fyziater s atestáciou z odboru FBLR sa uplatní v rehabilitačnej ambulancii, v kúpeľnom zariadení, špecializovanom ústave alebo na inom rehabilitačnom pracovisku.

Fyzioterapeut na rozdiel od fyziatra, nie je lekár. Je to ale vysokoškolsky vzdelaný zdravotnícky pracovník (Bc. alebo Mgr.).

Referencie
----------

1. ↑
2. 1 2 3
3. ↑
**Exarcha** je hodnosť niektorých biskupov na kresťanskom Východe, teda v pravoslávnych cirkvách a východných katolíckych cirkvách. Vo východných katolíckych cirkvách exarcha nie vždy musí byť biskupom.

Titul exarcha môže, v závislosti od cirkvi v ktorej biskup pôsobí, predstavovať rôzne pozície.

Exarcha môže byť biskup hodnosťou medzi patriarchom a metropolitom.

V Katolíckej cirkvi je pojem vymedzený v CCEO, kán. 311-321. Exarcha je tu ten, kto spravuje exarchát, ktorý je časťou Božieho ľudu, ktorá pre zvláštne okolnosti nebola zriadená ako eparchia. Exarcha ustanovený rímskym pápežom (tj. apoštolským stolcom) sa nazýva apoštolský exarcha, ak ho ustanovil patriarcha tak sa nazýva patriarchálnym exarchom a ak ho ustanovil väčší arcibiskup tak sa nazýva arcibiskupským exarchom.

Zriedkavo sa titul exarcha vyskytoval aj na kresťanskom Západe - napr. v r. 1157 cisár Fridrich I. vymenoval lyonského arcibiskupa za exarchu Burgundska. Pomenovanie exarcha na západe však vymizlo a vyvinuli sa pozície apoštolských vikárov a prímasov.

Externé odkazy
--------------

* Exarch
Alexandrinské divadlo
**Alexandrinské divadlo** (rus. Александринский театр) alebo aj **Leningradské štátne akademické divadlo drámy A. S. Puškina** (rus. Ленинградский государственный академический театр драмы им. А. С. Пушкина) je divadlo v Petrohrade. Je to najstaršie ruské divadlo, jeho počiatky resp. založenie sa datuje od roku 1756. Bolo pomenované na počesť Alexandry Fjodorovnej, manželky ruského cára Mikuláša I.

Budova divadla bola postavená až v rokoch 1828-1832 v empirickom slohu pre cársky herecký súbor z Petrohradu (vznik roku 1856). Jej autorom bol architekt Carlo Rossi. Divadlo bolo otvorené 31. augusta (12. september) 1832. Dnes stavba spadá pod UNESCO a v rokoch 2005-2006 prešla kompletnou rekonštrukciou. Znovuotvorenie sa konalo 30. augusta 2006 pri príležitosti osláv 250. výročia divadla.

Na divadelných doskách sa hrávajú činoherné, operné a baletné vystúpenia. V osemdesiatych rokoch 19. storočia sa hrali výlučne len drámy, tragédie.

Externé odkazy
--------------

Oficiálne stránky divadla

Zdroje
------

* www.alexandrinsky.ru
* *Tento článok je čiastočný alebo úplný preklad článku Alexandrinsky Theatre na anglickej Wikipédii.*
**Ján Vansa** (pseudonymy: Miloslavín, Mlvin) (\* 21. jún 1846, Rimavská Píla – † 22. jún 1922, Banská Bystrica) bol slovenský evanjelický kňaz, učiteľ, náboženský spisovateľ, publicista, osvetový činovník.

Jeho otec bol Juraj Vansa, matka Katarína, rod. Ujháziová a manželka Terézia Vansová, rod. Medvecká.

Životopis
---------

Pochádzal z učiteľskej rodiny. Základné vzdelanie získal v Rimavskej Píle. Študoval na gymnáziu v Rimavskej Sobote, v Levoči (1862 – 1867), teológiu v Prešove (1867) a v Lipsku (1870 – 1871). Pôsobil ako učiteľ v Plavnici, farár v Lomničke (1875 – 1882) a Rimavskej Píle (1882 – 1911). Od roku 1911 žil na odpočinku v Banskej Bystrici, po roku 1918 krátko pôsobil ako stredoškolský profesor na dievčenskom reálnom gymnáziu v Banskej Bystrici. V rokoch 1919 – 1922 pomáhal manželke Terézii Vansovej s administráciou a redigovaním časopisu *Slovenská žena*. Publikoval 32 kázní v zbierke *Svědectví víry* I. a II. ako aj v homiletickom časopise *Evanjelický kazateľ*. Bol ľudovýchovne činný, v časopise *Orol* uverejňoval pravidelné praktické rady pre včelárov (od 1889), bol zakladateľom potravných a úverových spolkov. Zaoberal sa aj pomológiou. Bol ochotníckym hercom slovenského divadla v Tisovci, šíriteľom slovenských kníh a časopisov a členom spolku Detvan v Prahe.

Pamiatky
--------

* hlavný hrdina biografických próz T. Vansovej *Danko a Janko* (1924) a *Ján Vansa* (1938)
* fotodokumentačný materiál a rukopisná pozostalosť v Archíve literatúry a umenia Slovenskej národnej knižnice v Martine

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 163213
* VIAF: 5673156565699423500007
RNDr. **Evžen Říman**, CSc. (\* 23. november 1897, Pustkovec – † 16. september 1983, Most) bol český fyzik, matematik a pedagóg.

Životopis
---------

Narodil sa 23. novembra v Pustkovci (okr. Nový Jičín). Študoval na gymnáziu v Opave (1913–1916). Absolvoval Prírodovedeckú fakultu v Prahe (1919–1923), kde získal titul RNDr. (1927). V roku 1960 vyštudoval tiež na Elektrotechnickej fakulte ČVUT a v roku 1967 obhájil titul kandidáta vied. 

Ako stredoškolský profesor matematiky a fyziky pôsobil v Nitre (1924–1929), Bratislave (1929–1940) a Prahe (1940–1952). V roku 1952–1970 bol odborným asistentom na Elektrotechnickej fakulte ČVUT. Súčasne na viacerých miestach učil matematiku a fyziku formou konzultácií pre poslucháčov diaľkového štúdia či kurzov – v podnikových inštitúciách ČSD, v Socialistickej akadémii a inde.  

Je autorom učebníc fyziky, zbierok príkladov a príručiek na pomoc záujemcom o štúdium na vysokých školách technických. Napísal tiež *Úvod do kryptografie* (1966). V JČSMF organizoval rozmanité prednášky a pracoval tiež v časopise *Rozhledy matematicko-fyzikální*. Viedol matematické a fyzikálne olympiády.

Zomrel 16. septembra 1983 v Moste.

Externé odkazy
--------------

* Evžen Říman

Zdroj
-----

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 5728 8958
* NK ČR: jk01110224
* VIAF: 83888430
**Juhoázijská futbalová federácia** (angl. *South Asian Football Federation*, skr. SAFF) je strešná organizácia pre juhoázijský futbal, futsal a plážový futbal. Futbalová federácia bola založená v roku 1997 a združuje 7 juhoázijských krajín). Federácia sídli v meste Dháka v Bangladéši a jej prezidentom je Kazi Salahuddin z Bangladéša.

História
--------

SAFF bola založená v roku 1997. Bangladéš, India, Maldivy, Nepál, Pakistan a Srí Lanka boli zakladajúcimi členmi. V roku 2000 sa k SAFF pridal Bhután a v roku 2005 zoznam členov rozšíril Afganistan. Ten ale v roku 2015 odišiel do novovzniknutej Stredoázijskej futbalovej asociácie. SAFF organizuje aj Majstrovstvá SAFF vo futbale ktoré sa konajú od roku 1997.

Členské štáty
-------------

| Tím | Federácia | Vznik | Vstup do CAFF |
| --- | --- | --- | --- |
| Bangladéš Bangladéš | Bangladesh Football Federation | 1972 | 1997 |
| Bhután Bhután | Bhutan Football Federation | 1983 | 2000 |
| India India | All India Football Federation | 1973 | 1997 |
| Maldivy Maldivy | Football Association of Maldives | 1982 | 1997 |
| Nepál Nepál | All Nepal Football Association | 1951 | 1997 |
| Pakistan Pakistan | Pakistan Football Federation | 1947 | 1997 |
| Srí Lanka Srí Lanka | Football Sri Lanka | 1939 | 1997 |

### Bývalí členovia

* Afganistan Afganistan (2005 – 2015)

Afganistan sa v roku 2015 pripojil k Stredoázijskej futbalovej asociácii (CAFA)

Súťaže
------

* Majstrovstvá SAFF vo futbale
* Majstrovstvá SAFF vo futbale do 19 a 18 rokov
* Majstrovstvá SAFF žien vo futbale

Externé odkazy
--------------

* South Asian Football Federation

Zdroj
-----

*Tento článok je čiastočný alebo úplný preklad článku South Asian Football Federation na anglickej Wikipédii.*
*Eweština (ewe) môže byť aj iný názov pre skupinu jazykov gbe (do ktorej patrí aj napr. fončina), pozri gbe.*

**Eweština** (iné názvy: **ewe**, **ewejčina**; po evesky: *Eʋegbe*) je jazyk zo skupiny kwaských jazykov, používaný približne tromi miliónmi hovoriacich v Ghane a Togu. Je to jazyk Eweov (Ewov).

Patrí do podskupiny jazykov gbe (iný názov: eweština/ewe v širšom zmysle), rozšírených medzi východnou Ghanou a západnou Nigériou. Ďalšími príbuznými jazykmi sú jazyky fončina (fon) a adža (adja, aja). Rovnako ako ostatné jazyky gbe je aj eweština tónovým jazykom. Eweština je, čo sa týka výslovnosti, veľmi ťažký jazyk, pre nerodeného hovoriaceho je napríklad skoro neprekonateľným problémom rozoznať rozdiel medzi d a ɖ, o a ɔ, e a ɛ, a takisto je obrovským problémom vysloviť ƒ, kp a gb.

Vďaka Diedrichovi Hermannovi Westermannovi, ktorý zverejnil plno slovníkov a gramatiky tohto jazyka a ďalších, príbuzných jazykov, je eweština jedným z najlepšie zdokumentovaných jazykov Afriky.

Ide o jeden z dvoch národných jazykov Toga, tým druhým je kabiye.

Referencie
----------

1. ↑  eweština. In: Slovník cudzích slov (akademický)
2. ↑  Ewe. In: Brockhaus - die Enzyklopädie Digital. [CD-ROM] Mannheim: Bibliogr. Inst. und Brockhaus, 2003. ISBN 3-7653-9377-0
3. 1 2  eweština. In: Slovník cudzích slov (akademický)
4. ↑  KALOUSEK, Jiří; ŠUBRT, Josef; VANDOVÁ, Alena. *S maliarom okolo sveta*. 1. vyd. Bratislava : Mladé letá, 1989. 480 s. ISBN 80-06-00084-0. S. 281.

* *Tento článok je čiastočný alebo úplný preklad článku Eveština na českej Wikipédii.*
MUDr. **Jonáš Bohumil Guoth** (alebo **Gvoth**) z Gôtovian (lat.: de Guotfalva) (\* 26. september 1811, Ľubeľa – † 20. december 1888, Hybe) bol lekár a osvetový pracovník.

Rodina
------

* Otec: Jozef Guoth z Gôtovian
* Matka: Jana rod. Revická
* Deti:
	+ Jonáš Rudolf Bohumil Guoth z Gôtovian
	+ Blahorod Bohumil Guoth z Gôtovian
	+ Izabella Elizabeta Guoth z Gôtovian
	+ Antonia Rozalia Guoth z Gôtovian
	+ Mikuláš Ladislav Guoth z Gôtovian
	+ Mária Žofia Johanna Guoth z Gôtovian
	+ Emil Juraj Abel Guoth z Gôtovian

Životopis
---------

Bol príslušníkom liptovského šľachtického rodu Guoth s predikátom z Gôtovian (Guoth de Guothfalva). V roku 1833 založil v Pešti prvú *Společnost lekársku-slovanskú* v Uhorsku. V roku 1836 absolvoval štúdium medicíny v Pešti. Neskôr pôsobil ako lekár v Hybiach. Jonáš bol uvedomelý Slovák, ktorý rozširoval slovenské a slovanské knihy a časopisy. Najskôr bol zástanca slovanskej myšlienky Jána Kollára, do ktorého *Spievaniek* prispieval liptovskými i nitrianskymi piesňami. Neskôr blízko spolupracoval s Ľudovítom Štúrom. V roku 1848 sa zúčastnil slovenského pohybu, od júna 1848 bol väznený v Segedíne. Potom sa ako dobrovoľník participoval v slovenských výpravách v rokoch 1848 – 1849. Guoth bol v matičnom období aktívny účastník a mecenáš národných, politických a buditeľských podujatí. V roku 1861 kandidoval na poslanca uhorského snemu. Bol funkcionár spolku Tatrín a Matice slovenskej. V zdravotníckej výchove vykonal záslužnú činnosť. Doktorskú dizertáciu o všeobecných základoch terapie vydal tlačou roku 1836 v Pešti. Články publikoval v časopise České múzeum (1833) a v literárnej prílohe Orol tatranský (1847 – 1848). Príspevkom *Slovo čítacích knihovnách slovenských v Uhrách*, ktoré vydal v roku 1836 v Hronke, významne ovplyvnil zakladanie ľudových knižníc na Slovensku. Jeho práca *Včelárstvo pod Kriváňom* zostala len v rukopise.

Ocenenie
--------

Od roku 1974 udeľuje ministerstvo zdravotníctva SR ku dňu lekárov rezortné vyznamenanie – *Medailu Jonáša Bohumila Guotha*.

Externé odkazy
--------------

* Záznam o narodení a krste v matrike evanjelického zboru v Nemeckej Ľupči; pokrstený ako Jonás Guotth

Zdroj
-----

* Veľký, J. *Encyklopédia Slovenska: E-J*. Zväzok II. Bratislava : Vydavateľstvo SAV, 1978. S. 656.

Autoritné údaje: * ISNI: 0000 0000 5871 5923
* NK ČR: nlk20000091031
* VIAF: 84812666
**Endokrinne podmienená obezita** je tučnota, ktorej príčinou je prevažne porucha alebo poruchy funkcie žliaz s vnútornou sekréciou. Najčastejšie ide o ochorenie štítnej žľazy – hypotyreózu, ochorenie nadobličiek – Cushingov syndróm alebo Cushingovu chorobu a ochorenie hypofýzy. Obezita sa spája aj so zníženou funkciou vaječníkov alebo semenníkov. 

V skutočnosti je príčina obezity, hlavne extrémnej – morbídnej obezity, ktorá má BMI nad 40 – len veľmi zriedka zapríčinená poruchami spomínaných žliaz s vnútornou sekréciou. Najčastejšie sa v populácii vyskytuje exogénna obezita, na ktorej sa podieľa v najpodstatnejšej miere nadmerný prísun stravy bohatej na živočíšne tuky, oligosacharidy a jednoduché cukry (sacharóza, fruktóza, glukóza) obsiahnuté v cukre, sladkostiach a v niektorých druhoch ovocia (napríklad jahody, maliny a hrozno). Nepomer medzi prísunom a výdajom energie má potom za následok priberanie na hmotnosti. Uplatňujú sa tu aj viaceré genetické predispozície, ktoré však nie sú až také rozhodujúce pri narastajúcom počte obéznych v populácii. 

Poruchy funkcie žliaz s vnútornou sekréciou sa uplatňujú ako bezprostredná príčina priberania na hmotnosti len u malého percenta obéznych ľudí a takmer nikdy nie sú príčinou morbídnej obezity.

*Znížená porucha funkcie štítnej žľazy* nebýva sprevádzaná obezitou, ale môže spôsobiť nepatrný nárast hmotnosti (málokedy viac ako 5 kg) a to len v prípade, že porucha funkcie štítnej žľazy je veľmi pokročilá. Oveľa častejšie sú v popredí tejto choroby iné príznaky: opuchy viečok, neskôr opuchy predkolení, suchosť kože, progredujúca únava, zmeny nálady, sklon k depresiám, ospalosť.

*Porucha nadobličiek* – zvýšená tvorba kortizolu môže byť sprevádzaná neúmerným priberaním na hmotnosti, ale sú prítomné i ďalšie sprievodné príznaky, ktoré sú pre toto ochorenie ďaleko príznačnejšie: atrofia koreňového svalstva, čiže svalstva v oblasti ramien a stehien a naopak hromadenie tuku vo viscerálnej (brušnej) oblasti. Veľmi často bývajú na bruchu ale aj v oblasti ramien a stehien strie, ktoré sú nápadne fialovej farby a sú vnorené pod úroveň kože. Sú prítomné kožné podliatiny, ktoré často splývajú na veľkých plochách – nazývajú sa ekchymózy. Okrem toho je hyperkortizolizmus v populácii veľmi zriedkavý. 
  
Okrem týchto príznakov je pri tomto ochorení často prítomná cukrovka alebo porucha glukózovej tolerancie, zvýšené hladiny cholesterolu, triglyceridov ako aj vysoký krvný tlak. Tieto pridružené ochorenia často doprevádzajú práve exogénnu obezitu, ktorá je v populácii nepomerne častejšia. Po niekoľkých rokoch trvania ťažkej obezity sa objavujú tieto sprievodné ochorenia takmer pravidelne a to už aj vo vekovej kategórii 30 – 35 ročných a sú súčasťou prítomnosti metabolického syndrómu, pri ktorom je prítomný hyperinzulinizmus a vznik inzulínovej rezistencie. Postupnou redukciou hmotnosti však hladina inzulínu obvykle poklesne na normálne hodnoty, čo nasvedčuje tomu, že kľúčová je obezita a nie porucha pankreasu, ktorý nadmerne produkuje inzulín.

Ostatné endokrinne podmienené príčiny obezity už možno považovať za raritné.
**Wapello** (\* 1787 - † 15. marec 1842) bol domorodý náčelník z kmeňa Meskwaki (u Európanov známejší pod názvom kmeň Fox, t.j. doslova kmeň Líška). V skutočnosti sa ale narodil v kmeni Sauk. Jeho meno znamená "*Ten kto je namaľovaný bielo*".

Náčelník Wapello sa narodil v roku 1787 v Prairrie du Chien, na severozápade na území dnešného štátu Wisconsin. Napriek tomu, že pochádzal z kmeňa Sauk, stal sa "mierovým náčelníkom" kmeňa Meskwaki. K spojenectvu medzi kmeňmi došlo niekedy počas Líščích vojen (Fox Wars), ktoré sa odohrali medzi rokmi 1701 až 1742. Kmene sa síce spojili, ale nezlúčili. V rámci spojenectva si zachovali vlastnú identitu a nezávislosť. U bielych však boli známi ako kmeň Sauk a Fox (Sauk and Fox). Wapello bol dobrý priateľ s prvými osadníkmi. Medzi jeho dobrých priateľov patril hlavne generál Joseph M. Street, ktorý bol prvým indiánskym agentom. Bol jedným z vodcov kmeňa Sauk and Fox, čo bol spoločný kmeň kmeňov Sauk a Meskwaki (Fox). Mal menšiu a tučnejšiu postavu. Wapello sa snažil vždy presadzovať mier. Počas vojny Čierneho Jastraba ale podporoval náčelníka Keokuka. Zomrel 15. marca 1842, dva roky po smrti svojho dobrého priateľa Josepha M. Streeta. Po smrti svojho priateľa sa vyjadril, že by chcel byť pochovaný po jeho boku.

V štáte Iowa sú na jeho počesť pomenované mestá Wapello a Wapello County.

Externé odkazy
--------------

* Wapello

Zdroj
-----

* Život náčelníka Wapella v skratke
* Wapello na chapters/elizabethross
**Endorfíny** sú opioidné peptidy, ktoré obsahujú 31 aminokyselín, produkuje ich ľudský mozog. Majú účinky podobné morfínu a príbuzným látkam, preto sa niekedy nazývajú endogénne morfíny. Pôsobia ako neurotransmitery a neuromodulátory. Majú modulačné funkcie centrálnej regulácie, napríklad spánok, nálada, analgézia a periférnej regulácie, napríklad endokrinná regulácia.

Endorfín sa nazýva aj hormón šťastia, pretože sa uvoľňuje do mozgu a spôsobuje dobrú náladu a pocity šťastia. Jeho vylučovanie stimulujú mnohé potraviny, napríklad čokoláda a niektoré drogy.
Endorfíny vznikajú pri cvičení.
Existujú minimálne tri rôzne druhy opioidných peptidov. Endorfíny sú produktom génu kódujuceho veľký prekurzorový peptid proopiomelanokortín (POMC).

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Endorfín**
* Spolupracuj na Wikislovníku Wikislovník ponúka heslo ****Endorfín****


|  |  |
| --- | --- |
| Portal | Chemický portál |
**Bromovodík** (HBrg) je bezkyslíkatá plynná zlúčenina vodíka a brómu s ostrým, nepríjemným zápachom a radí sa medzi halogénvodíky. Pri rozpúšťaní vo vode vzniká kyselina bromovodíková s rovnakým vzorcom. Využíva sa na výrobu niektorých liečiv.

Výroba
------

Priemyselne sa táto látka vyrába reakciou plynného brómu s vodíkom pri teplote medzi 200 a 400 °C. Pri reakcii sa užívajú katalyzátory, zvyčajne platina: 

Br2 + H2 —t, kat→ 2 HBr
Vzniknutý produkt sa následne ochladzuje na oddelenie od nezreagovaného brómu: vzniknutý bromovodík je rozpustený vo vode, pri tom je oddelený nezreagovaný vodík, ktorý sa ďalej zužitkuje.

V laboratórnych podmienkach sa dá vyrábať reakciou bromidu draselného so silnou kyselinou, zvyčajne sírovou: 

2 KBr + H2SO4 → 2 HBr + K2SO4
Vzniká bromovodík, ktorý sa rýchlo rozpúšťa vo vode, a pri vyparovaní vody sa z nej uvoľňuje.

Pri prebytku kyseliny sírovej dochádza k rozbitiu molekuly bromovodíka na bróm, oxid siričitý a vodu: 
2 HBr + H2SO4 → Br2 + SO2 + 2 H2O

Reakcia
-------

Táto látka má svoje použitie v organickej chémii: 

Pri reakcii s alkénmi či s alkínmi dochádza k adícii na nenasýtenú väzbu:

CH2=CH-CH3 + HBr → CH3-CBrH-CH3
S alkínmi reaguje podobne:

CH≡C-CH + HBr → CH2=CBr-CH3
Ak je dostatok bromovodíka, reakcia pokračuje takto:

CH2=CBr-CH3 + HBr → CH3-CBr2-CH3
Tieto adície sa riadia Markovnikovovým pravidlom. Bromovodík ako jediný halogénvodík dokáže toto pravidlo prekonať, podmienkou je svetlo a kyslík. Reakcia potom prebieha takto:

CH2=CH-CH3 + HBr → CH2Br-CH2-CH3
Táto látka reaguje s alkoholmi za vzniku vody a brómderivátov:

R-OH + HBr → RBr + H2O
V anorganickej chémii sa využíva na výrobu bromidov.

Podobné látky
-------------

* Fluorovodík
* Chlorovodík
* Jodovodík

Zdroj
-----

*Tento článok je čiastočný alebo úplný preklad článku Bromovodík na českej Wikipédii.*

| * z
* d
* u
Bromidy s prvkom v oxidačnom čísle I. |
| --- |
| 
* Bromid amónny (NH4Br)
* Bromid bórny (BBr)
* Bromid cézny (CsBr)
* Bromid draselný (KBr)
* Bromid francný (FrBr)
* Bromid hlinný (AlBr)
* Bromid chlórny (ClBr)
* Bromid indný (InBr)
* Bromid jódny (IBr)
* Bromid lítny (LiBr)
* Bromid meďný (CuBr)
* Bromid ortutný (HgBr)
* Bromid rubídny (RbBr)
* Bromid selénny (SeBr)
* Bromid sodný (NaBr)
* Bromid strieborný (AgBr)
* Bromid tálny (TlBr)
* Bromid tórny (ThBr)
* Bromid zlatný (AuBr)
* Bromovodík (HBr)

 |
| 
* *pozri aj:* Brómkyan (NCBr)
* Dibromid diselénny (Se2Br2)
* Dibromid disírny (S2Br2)

 |
„**War**" je soulová skladba, ktorú napísali Norman Whitfield a Barrett Strong v roku 1969. Whitfield produkoval skladbu – ako protest proti Vojne vo Vietname – s vokálmi skupiny The Temptations. Neskôr Whitfield znovu nahral skladbu s vokálmi Edwina Starra. Starrova verzia skladby „War" sa stala v roku 1970 hitom na 1. mieste v americkom rebríčku Billboard Hot 100, a stala sa jednou z najpopulárnejších protestných skladieb vôbec.

Bruce Springsteen a E Street Band ju svojou coververziou dostal do prvej desiatky rebríčka Billboard Hot 100. Skupina Frankie Goes to Hollywood vytvorila tiež coververziu tejto skladby.

Personál
--------

* Hlavné vokály: Edwin Starr
* Sprievodný spev: The Originals (Freddie Gorman, Walter Gaines, Hank Dixon, C.P. Spencer) a The Undisputed Truth (Joe Harris, Billie Rae Calvin, Brenda Joyce Evans)
* Hudobné nástroje: The Funk Brothers

Pozície v rebríčkoch
--------------------

* #1 (US Pop Singles)
* #3 (US R&B Singles)
* #3 (UK Singles Chart)

Referencie
----------

1. ↑  . Dostupné online.

Zdroj
-----

*Tento článok je čiastočný alebo úplný preklad článku War (Edwin Starrr song) na anglickej Wikipédii.*
**Alexandrijská škola** je:

* skutočná škola pre alexandrijských katechuménov, ako aj filozofické a teologické myslenie cirkevných Otcov v nej pôsobiacich (datuje sa do 3. storočia – 4. storočia)
* skupina predstaviteľov rôznych filozofických a náboženských smerov a vedných disciplín (napr. matematiky, astronómie) pôsobiacich v Alexandrii, ktorá ako celok pomohla sprostredkovať Západu idey helenistickej kultúry

Židovské spoločenstvo v Alexandrii, silne poznamenané gréckou kultúrou, malo veľký podiel na tejto obnove myslenia: Biblia sa tu čítala v gréckom preklade. Základom filozofického diela Filóna, plného alegórií, sú komentáre k Biblii. Tak do istej miery ohlasuje budúcu scholastiku, pretože sa tu filozofia podľa všetkého po prvý raz dostáva do služieb teológie.

Filonovo učenie pokračovalo v teologickej škole založenej koncom 2. storočia, kde najslávnejšími učiteľmi boli Klement Alexandrijský a Origenes.

Matematika
----------

Matematickú školu v Alexandrii založil Eukleidés, ktorý učil v
Múseione.

Filozofia
---------

Od 1.storočia kryštalizuje veľká intelektuálna činnosť v Alexandrii najprv okolo Filona Alexandrijského, ktorý je spočiatku hlavným predstaviteľom filozofickej alexandrijskej školy a predchodcom novoplatonizmu.

Teológia
--------

Alexandrijská škola bola prvým a najstarším strediskom komplexného teologického myslenia v dejinách kresťanstva. Svoje hlavné charakteristiky dostala zo svojho okolia: mal na ňu vplyv platonizmus, spisy platonizmom ovplyvneného židovského učenca Filóna Alexandrijského a vôbec záujem o metafyzické bádanie.

Jadrom a ohniskom kresťanského teologického myslenia v Alexandrii bola škola pre katechuménov, kde sa vyučovali ako základy viery a porozumenia Písmu, tak i základné filozofické odbory ako rétorika, gramatika a pod. Tu je viditeľné silné prepojenie medzi kresťanskou vierou a gréckou filozofiou, ktoré je charakteristické pre celú túto školu.

Čo sa týka výkladu Písma, ktorý bol až do vrcholného stredoveku hlavným, ak nie jediným prameňom teologického poznania, známa bola predovšetkým alegorická metóda. Tá z gréckej kultúry a myslenia prešla prostredníctvom Filóna, ktorý ju aplikoval na židovské posvätné spisy, aj do kresťanskej alegorickej školy. Vďaka nej mohli alexandrijskí otcovia nachádzať v Písme, zvlášť v Starom zákone, riešenie mnohých metafyzických a do istej miery i abstraktných otázok. Naopak podľa týchto otcov doslovný výklad Písma, považovaný za judaizujúci, bol označovaný za nehodný Boha a za povrchný, vhodný pre tých, ktorí nie sú schopní preniknúť do hĺbky textu.

Ako protiváha proti alexandrijskej škole existovala v Sýrii antiochijská škola, zdôrazňujúca doslovný význam Písma, a význam nie metafyzický, ale morálny.
Rekonštrukcia brontomera, ako odkopáva útočiaceho dromeosaurida
**Brontomerus** (hrmotné stehno) bol rod stredne veľkého sauropóda, ktorého pozostatky sa našli na území dnešného Utahu (USA). Jediný druh je **Brontomerus mcintoshi**.

Popis
-----

Bol dlhý okolo 14 metrov, v kohútiku okolo štyroch metrov vysoký a na vrchole hlavy okolo 6 metrov. Vážil približne 6000 kilogramov. Žil v období spodnej kriedy (stupne Apt - Alb) približne pred 115 až 110 miliónmi rokov. Bol objavený v súvrství Cedar Mountain, kde žil spolu s menším titanosauriformom Moabosaurom.

Brontomerus mohol hýbať nohami aj do strán, čo je pri sauropódoch výnimočné. Pravdepodobne mu slúžili na obranu pred predátormi ako Deinonychus, samce mohli kopaním bojovať o nadvládu v stáde a pravdepodobne to bola aj adaptácia na chôdzu do strmých svahov.

Objav a pomenovanie
-------------------

Tento dinosaurus bol v roku 2011 popísaný Michaelom P. Taylorom a jeho kolegami, druhové meno je pocta odborníkovi na sauropódy Johnovi Mcintoshovi. Jeho pozostatky však boli objavené už v 90. rokoch minulého storočia, avšak pred tímom, ktorí pozostatky našli a odviezli, iní ľudia niektoré z kostí zobrali alebo zničili.

Zdroj
-----

* Brontomerus – prehistoric-wildlife.com


|  |  |
| --- | --- |
|  | Portál vedy o ZemiBiologický portál |
**Endoskopická rhizotómia** (tiež **endoskopická denervácia facetových kĺbov**) je výkon, pri ktorom je za pomoci endoskopu ošetrený facetový (stavce spájajúci) kĺb ako zdroj chronickej bolesti dolnej časti chrbtice. Príčinou tejto bolesti je podráždenie mediálneho ramienka zadnej vetvy nervového koreňa, ktorým je facetový kĺb inervovaný. Typickým prejavom je škvrnitá projekcia bolesti v oblasti chrbta a končatín.

Facetové kĺby sú pravé kĺby na zadnej strane chrbtice, inervované malými ramienkami miechových nervov – mediálnymi ramienkami. Každý kĺb je inervovaný nad a pod úrovňou kĺbu. Funkciou týchto nervov je odovzdávanie informácií z kĺbov do mozgu.

Testovanie
----------

Na potvrdenie, resp. vylúčenie diagnózy facetového syndrómu je potrebná podľa odporúčaných postupov SIS (Spine Intervention Society) séria dvoch pozitívnych testovacích blokád mediálneho ramienka lokálnym anestetikom.

Konvenčná technika
------------------

Pri pozitívnom testovaní facetového kĺbu ako zdroja bolesti je pacient indikovaný na výkon rádiofrekvenčnej denervácie príslušnej nervovej vetvy. Bežný rádiofrekvenčný postup (používaný od roku 1970) sa vykonáva za pomoci ihiel a pod RTG navigáciou. Špeciálnou elektródou, ktorá je umiestnená v tesnej blízkosti nervu, je nerv tepelne skoagulovaný. Nevýhodou rádiofrekvenčného postupu je, že nemá priamu vizuálnu kontrolu.

Endoskopická technika
---------------------

Inovatívne riešenie predstavuje endoskopická technika, pri ktorej je pod RTG kontrolou mobilného C-ramena umiestnený do oblasti mediálneho ramienka endoskop. Endoskopická technika umožňuje priamu vizualizáciu nervovej štruktúry a prerušenie nervov. Výkon sa opakuje na každom bolestivom kĺbe, najčastejšie v oblasti L4/5 alebo L3/4 na jednej strane.

Výhody endoskopickej procedúry
------------------------------

Endoskopická technika predstavuje vyššiu efektivitu liečby a veľa výhod pre pacienta. Výkon sa robí v režime jednodennej chirurgie, väčšinou je potrebný iba jeden kožný rez, rekonvalescencia a návrat do aktívneho života je rýchlejší. Určitú nevýhodu predstavuje finančná náročnosť techniky. Výkon vyžaduje skúseného operátora s rutinnou znalosťou endoskopických výkonov na chrbtici.

Spôsob vykonania endoskopického výkonu
--------------------------------------

Pacient leží pri výkone na bruchu v lokálnej sedácii, prípadne celkovej anestézii. Bolestivé kĺby sa vyznačia na koži. Na výkon je spravidla potrebný iba jeden rez s veľkosťou cca 1 cm. Do tela je následne cez pracovný kanál zavedený vodiaci drôt, súprava dilatátorov a endoskop na identifikáciu mediálnych ramienok. Pod endoskopickou kontrolou je odpreparované tkanivo grasperom a mediálne ramienko je skoagulované pomocou rádiofrekvenčnej sondy. Po vybratí nástrojov je vstupný port uzatvorený jedným až dvoma kožnými stehmi.

Referencie
----------

1. ↑  Spine Intervention Society. *www.spinalinjection.org*

Externé odkazy
--------------


|  |  |
| --- | --- |
| Portal | Medicínsky portál |

* Video endoskopická rizotomia:
Juliova množina, {\displaystyle c\doteq -0,73+0,19i} 
Mapa 221 Juliových množín
Rôzne Juliove množiny v závislosti na parametri *c* a
porovna nie polohy tohto parametra v komplexnej rovine a mandelbrotovej množine
**Juliova množina** je množina všetkých bodov {\displaystyle z} v komplexnej rovine, pre ktoré postupnosť {\displaystyle z\_{n+1}=z\_{n}^{2}+c}, kde {\displaystyle c} je ľubovoľné komplexné číslo, nediverguje. Hranice takejto množiny tvoria fraktál. Prvýkrát boli tieto množiny popísané francúzskymi matematikmi Gastonom Juliom a Pierrom Fatom.

Konštrukcia
-----------

Juliove množiny možno zostrojiť jednoducho. Zvolíme ľubovoľné komplexné číslo *c*, ktoré bude charakterizovať množinu. Pre každý bod **z** (formálne {\displaystyle z\_{0}}) komplexnej roviny zistíme, či neustálym umocňovaním {\displaystyle z\_{n}} a pripočítaním konštanty *c* diverguje: 

{\displaystyle z\_{n+1}=z\_{n}^{2}+c}
Ak nediverguje, bod {\displaystyle z} patrí do množiny. Výpočet vyzerá veľmi ľahko: Skúmané číslo {\displaystyle z} je umocnené a je k nemu pripočítaná konštanta *c*. Ak je výsledok v absolútnej hodnote väčší ako 2, bod nepatrí do množiny. Ak je menší, iterácia sa zopakuje. Ak ani po niekoľkých opakovaniach výsledok nepresiahne hodnotu 2, bod patrí do Juliovej množiny. Na počte vykonaných iterácií (v ideálnom prípade nekonečno) závisí ostrosť detailov zobrazenej množiny. Podľa počtu iterácií, po ktorých absolútna hodnota bodu {\displaystyle z\_{n+1}} prekročí 2, možno bodu {\displaystyle z\_{0}} priradiť farbu a získať tak rôzne farebné prechody, hoci by správne graf Juliovej množiny mal byť dvojfarebný (patrí / nepatrí).

Príklady Juliovych množín
-------------------------

* f(z) = z2 + 0.279
* f(z) = z3 + 0.400
* f(z) = z4 + 0.484
* f(z) = z5 + 0.544
* f(z) = z6 + 0.590
* f(z) = z7 + 0.626
* f(z) = exp(z) - 0.65
* f(z) = exp(z3) - 0.59
* f(z) = exp(z3) - 0.621
* f(z) = z \* exp(z) + 0.04
* f(z) = z2 \* exp(z) + 0.21
* f(z) = z3 \* exp(z) + 0.33
* f(z) = z4 \* exp(z) + 0.41
* f(z) = Sqrt[Sinh(z2)] + (0.065,0.122i)
* f(z) = [(z2+z)/Ln(z)] +(0.268,0.060i)

Pozri aj
--------

* Mandelbrotova množina

Externé odkazy
--------------

* Root.cz, Fraktály v počítačovej grafike X:


|  |  |
| --- | --- |
|  | Matematický portál |
**Julius Caesar** (\* Padova v Taliansku) bol pseudonym autora elementárnych počtárskych tabuliek–násobiliek mimoriadne rozšírených v Uhorsku aj osobitne na Slovensku. 

Ich prvé vydanie bolo debrecínske z r. 1614 a posledné pochádza z r. 1823. Len na Slovensku vyšli v 17. a 18. storočí takmer v 20 vydaniach, najčastejšie pod názvom *Arithmetica practica…* a obyčajne so sprievodným textom v rôznych národných jazykoch. Ich levočské vydanie s maďarským textom z r. 1647 bolo prvou matematickou prácou vydanou tlačou na Slovensku. Zaujímavé je aj ďalšie levočské vydanie z r. 1729, v ktorom sprievodným textom je slovakizovaná čeština: *Practica arithmetica; to gest: Tabule početnj, v kteréž summa rozlyčnych wěcy, gak v kupowánj, též w prodáwánj, skrze snadný spusob spatriti a lehce se naleznauti muže…* (prvý výskyt slovakizovanej češtiny v matematickej publikácii).

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.
**Endokarditída** (gr.) je zápal endokardu - vnútornej výstelky srdca, ktorý sa prejavuje najmä postihnutím srdcových chlopní s ich poškodením a vznikom chlopňovej chyby.

Infekčná endokarditída (tiež bakteriálna endokarditída, lat. endocarditis lenta) je spôsobená infekciou baktériami alebo kvasinkami, ktoré prenikli do krvného obehu a adherovali (usadili sa) na poškodenom mieste endokardu, najčastejšie chlopne, spravidla u pacienta s oslabenou imunitou.

Neinfekčná endokarditída môže byť následkom autoimunitného zápalu v rámci reumatickej horúčky (febris rheumatica), systémového lupus erythematodes ako Libman-Sachsova verukózna endokarditída, poškodenia pravých oddielov srdca pri karcinoide alebo prebiehať ako nebakteriálna trombotická endokarditída v rámci paraneoplastického syndrómu pri zhubných nádoroch. V súčasnosti je to pomerne zriedkavé ochorenie, častejšia je bakteriálna endokarditída, ktorá postihuje prevažne ľudí s oslabeným imunitným systémom (podvýživou, drogovo závislých, so zhubnými nádormi), alebo s cudzorodým materiálom v srdci (napr. chlopňové protézy).

Následkom endokarditídy môže byť najmä poškodenie srdcových chlopní, vedúce až k srdcovému zlyhaniu.

Pozri aj
--------

Infekčná endokarditída

Zdroje
------

* Článok Neinfekční endokarditida vo Wikiskriptách. Dostupné online:
* Článok Infekční endokarditida vo Wikiskriptách. Dostupné online:
Kyjak
**Kyjak** (iné názvy: **kyj, obuch, budzogáň, buzogáň**, posledné pochádza z maď. *buzogány*) je kratšia hrubá a na jednom konci rozšírená palica, ktorá slúži ako zbraň alebo ako pracovný nástroj.

Pracovný nástroj
----------------

Kyjak je zrejme jedným z prvých pracovných nástrojov slúžiaci na roztĺkanie iných predmetov. Tvarovaný je tak aby sa v rukách čo najlepšie držal a mal ťažšiu rozšírenú časť. Kyjak sa zhotovoval najmä z dreva, ale aj z iných materiálov napríklad kostí a kameňa.

Zbraň
-----

*Herkules* s kyjakom, John Singer Sargent (1921)
Kyjak ako zbraň určite používali už lovci na lovenie zveri napr. mamutov. Jaskynné maľby ich použitie datujú už v paleolite. V neskorších dobách ľudia kyj používali aj v boji medzi sebou. Traduje sa, že kyjak ako zbraň používali ešte aj v stredoveku najmä zbojníci pri prepadávaní pocestných.

Dekoratívny prvok
-----------------

Používa sa v dnešnom folklóre napr. ako súčasť výstroje čerta, ktorý je zosobňovaním zla a nebezpečia. S obľubou ho využívajú mládenci, ktorí počas vianočných sviatkov približujú zvyky našich predkov v podobe jasličkárov.

Priezvisko
----------

Slovo kyjak sa na Slovensku používa aj ako priezvisko "Kyjak". Priezvisko KYJAK sa na Slovensku v roku 1995 nachádzalo 41-krát a to asi v 14 lokalitách.

Referencie
----------

1. ↑  Kotulič, Rastislav: *Sedlice podhorská obec Šarišskej vrchoviny,* 2007, s. 18.
2. ↑  Databáza priezvisk na Slovensku. P. Ďurčo a kol.: Databáza vlastných mien a názvov lokalít na Slovensku

Pozri aj
--------

* obušok
* palcát
**Kyanippos** (starogr. *Κυάνιππος – Kyanippos*, lat. *Cyanippus*) je v gréckej mytológii, syn argejského kráľa Aigialea, bol posledný kráľ v Argu z rodu Amythaónovcov.

Kyanippov starý otec Adrastos bol jeden zo siedmich vodcov, ktorý sa zúčastnil neúspešnej vojenskej výpravy Argu proti Tébam vo vojne zvanej Siedmi proti Tébam a ako jediný z vodcov ju prežil. Po desiatich rokoch sa potomkovia padlých vodcov, tzv. epigoni, a medzi nimi aj Adrastov syn Aigialeus znovu vypravili proti Tébam a tentoraz v boji zvíťazili. Zatiaľ čo jeho otec Adrastos v predošlej výprave ako jediný prežil, on naopak, ako jediný z vodcov padol.

Keď potom kráľ Adrastos zomrel, jeho vnuk Kyanippos sa mal stať právoplatným následníkom trónu. On bol však v tom čase ešte malý, preto sa jeho opatrovníkmi a prakticky vládcami Argu stali Tydeov syn Diomédes a Euryalos syn Mékistea. Neskôr, keď Kyanippos dospel, prevzal opraty vlády sám. Po rokoch vlády však zomrel bezdetný a kráľom Argu sa stal Amfilochos syn Amfiaraa a tak bol Kyanippos posledným kráľom Argu z rodu thesálskych Amythaónovcov.

Referencie
----------

1. 1 2  Pausanias, *Periégésis tés Hellados*, 2,18,4.
2. ↑  Hyginus, *Fabulae* 70.
3. ↑  Hyginus, *Fabulae* 71.
4. ↑  Pausanias, *Periégésis tés Hellados*, 2,30,10.

Literatúra
----------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
**Petr Ginz** (\* 1. február 1928, Praha – † 1944, Koncentračný tábor Auschwitz-Birkenau) bol český chlapec židovského pôvodu, kreslič a spisovateľ, šéfredaktor literárneho časopisu terezínskych chlapcov *Vedem*.

Život
-----

Narodil sa v rodine Ota Ginza (Žid) a Márie Ginzovej (Češka). Už od nízkeho veku bol veľmi činorodý a kultivovaný. Bol to talentovaný kreslič, písal básne. Vo veku 12-13 rokov napísal vlastný román („Návšteva z praveku") v štýle Julesa Verna, sám si ho ilustroval. Zaujímal sa o umenie a vedu, horlivo sa snažil študovať aj v terezínskych podmienkach. Od narodenia používal okrem češtiny ako rodný jazyk aj esperanto. Po zavedení protižidovských opatrení bol 24. októbra 1942 deportovaný do terezínskeho geta. Tam založil a spolu s chlapcami z bloku L 417 vydával týždenne od decembra 1942 do júna 1944 časopis Vedem. Bol nielen jeho vydavateľom, ale aj hlavným prispievateľom (pod značkou „nz") a korektorom. Napísal tiež esperantsko-český slovník.

28. septembra 1944 ho deportovali do koncentračného tábora v Osvienčime, kde ho po selekcii poslali do plynovej komory. Ešte pred transportom stačil Ginz odovzdať svoje denníky a kresby svojej o dva roky mladšej sestre Eve. Vyše sto jeho kresieb a linorytov sa dnes nachádza v múzeu Jad va-Šem v Jeruzaleme.

Kópiu jeho kresby *Mesačná krajina* si v januári 2003 zobral prvý izraelský kozmonaut Ilan Ramon do raketoplánu Columbia, ktorý zhorel v atmosfére nad Texasom počas pristávacieho manévru pri misii STS-107 v deň Ginzových 75. narodenín. Matka Ilana Ramona prežila koncentračný tábor v Osvienčime a Ramon si chcel so sebou zobrať do vesmíru symbol pripomínajúci hrôzy holokaustu. 

Krátko po havárii raketoplánu Columbia boli objavené Ginzove denníky, v ktorých verne opisuje zavádzanie nacistických protižidovských nariadení a začiatok deportácií. Denníky v roku 2006 vydala Ginzova sestra Eva, dnes Chava Pressburger, pod názvom *Deník mého bratra*.

Po Ginzovi je pomenovaný asteroid 50413 Petrginz.

Bibliografia
------------

* Chava Pressburger. *Deník mého bratra: Zápisky Petra Ginze z let 1941-1942*. Praha: Trigon, 2005. ISBN 80-86159-54-X.

Autoritné údaje: * BnF: 16200166j
* GND: 131401807
* ISNI: 0000 0000 7826 3119
* LCCN: n2002055629
* NK ČR: xx0032074
* VIAF: 52820028
* WorldCat: lccn-n2002055629
**Kybernetický systém** je dynamický systém rôznej fyzickej podstaty s jedným riadiacim a jedným, resp. viacerými riadenými prvkami, ktorého existencia závisí od výmeny informácií medzi prvkami systému a medzi systémom a jeho okolím prostredníctvom vstupov a výstupov.

Pomocou vstupov prijíma vstupné signály, spracúva informácie v nich obsiahnuté a na výstupe sa objavujú výstupné signály.

Pre kybernetický systém je nevyhnutná spätná väzba v systéme. Riadiaci prvok systému je s riadeným prvkom spojený priamou väzbou a riadený s riadiacim spätnou väzbou. Podľa zvoleného stupňa rozlišovacej úrovne možno riadiaci a riadený prvok označiť ako riadiaci a riadený podsystém. Súhrn riadiacich a riadených prvkov (podsystémov) tvorí systém riadenia. Riadiaci prvok zabezpečuje pohyb informácií nevyhnutných pre činnosť systému. Riadiace príkazy sa dostávajú vo forma informácií cez kanál priamej väzby do riadených prvkov a výsledky pôsobenia riadiacich informácií sa prenášajú ako informácie o stave riadených prvkov prostredníctvom kanála spätnej väzby do riadiaceho prvku. Riadiaci prvok spracuje tieto informácie spoločne s vopred uloženými informáciami na nové riadiace informácie a cyklus sa opakuje. Vzťahy medzi prvkami kybernetického systému a jeho okolím majú vždy informačný charakter.

Kybernetický systém si môže udržať buď konštantný, vopred určený rovnovážny stav, alebo premenný rovnovážny stav. Samotný návrat kybernetického systému do rovnovážneho stavu, z ktorého sa vychýlil v dôsledku poruchy, sa nazýva vnútorná regulácia systému alebo samoriadenie systému.

Hlavnými zákonitosťami aktívneho cieľového spôsobu činnosti a správania kybernetických systémov sa zaoberá kybernetika.

Externé odkazy
--------------

* FILIT – zdroj, z ktorého pôvodne čerpal tento článok.
**Petr Rychlý** (\* 9. august 1965 Praha, Česko-Slovensko) je český herec, dabingový herec, moderátor a režisér. Vyštudoval strednú ekonomickú školu v Karlových Varoch. Je jedným zo zakladateľov súčasného Divadla Na Fidlovačce. Na tejto scéne pôsobil medzi rokmi 1998 a 2012. Od septembra 2012 je členom hereckého súboru Divadla na Vinohradech.

Ako moderátor pôsobil v televíznych reláciách *Ptákoviny*, *Natočto!* a *Rychlý prachy*. Medzi jeho hlavné herecké role patrí postava primára Čestmíra Mázla v televíznom seriáli *Ordinace v růžové zahradě*. Objavil sa tiež v *Četnických humoreskách*. Tu stvárnil rolu kolaboranta Kugela.

Nadaboval napríklad Joeyho Tribbianiho v seriáli *Priatelia*, Earla v *Volajú ma Earl*, Hanka Moodyho zo seriálu *Californication* a Petra z animovanej série *Griffinovci*. Okrem postáv z televíznych seriálov požičal svoj hlas tiež Pauliemu, ktorý je jedným z trojice gangstrov v populárnej českej hre *Mafia*.

Jeho druhou manželkou je bývalá profesionálna tenistka Jana Rychlá, roz. Pospíšilová, s ktorou má syna Petra. Z predchádzajúceho manželstva s dabingovou herečkou Pavlou Rychlou má dvoch synov.

Referencie
----------

1. 1 2   *Petr Rychlý: Rodinu už rozšiřovat nebudu* [online]. iDNES.cz, [cit. 2008-10-22]. Dostupné online.

* *Tento článok je čiastočný alebo úplný preklad článku Petr Rychlý na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Petr Rychlý**

Externé odkazy
--------------

* Petr Rychlý v Česko-Slovenskej filmovej databáze

Autoritné údaje: * ISNI: 0000 0000 5850 6750
* NK ČR: pna2005311687
* VIAF: 85091184
Skarn vo výbruse v polarizačnom mikroskope.
**Metasomatóza** (iné názvy: **zatláčanie**, **substitúcia**, **nahrádzanie**, **alterácia**) je premena hornín, pri ktorej dochádza k výrazným chemickým zmenám pôvodnej horniny (protolitu), najčastejšie pôsobením hydrotermálnych roztokov a/alebo plynnej fázy (v tomto prípade býva označovaná ako **hydrotermálna metamorfóza**). Má prevažne retrográdny charakter, zdroje látok sú často celkom neznáme, predpokladá sa však ich endogénny pôvod.

Možno rozoznať viacero typov metasomatózy, v magmatických horninách to je napríklad feldšpatitizácia, greizenizácia, serpentinizácia a iné, v usadených horninách môže dochádzať k silicifikácii a dolomitizácii. Niekedy tiež dochádza k zatláčaniu rôznych typov hornín rudnými minerálmi. Výsledkom metasomatózy sú metasomatity.

Mechanizmus
-----------

K metasomatóze môže dochádzať pri rôznych teplotách a tlakoch. Najintenzívnejšia je pneumatolitická a hydrotermálna metasomatóza, ktorá môže viesť k rozsiahlej premene ľahko rozpustných (zatlačitelných) hornín ako sú vápence a dolomity. Samotný mechanizmus zahŕňa proces rozpúšťania, transportu a vyzrážania z migrujúcich fluíd.

Typy metasomatitov
------------------

* Reakčné a infiltračné skarny
* Greiseny
* Serpentinity

Referencie
----------

1. ↑   *Glossary: Hydrothermal Metamorphism, Imperial College Rock Library* [online]. Imerial College, [cit. 2015-10-23]. Dostupné online. (po anglicky)
2. 1 2  Putiš, M. 2004; Petrografia metamorfovaných hornín. Univerzita Komenského, Bratislava, 132 s.
3. 1 2  Petránek, J. *On-line geologická encyklopedie* [online]. geology.cz, 2007, [cit. 2015-10-21]. Dostupné online.


|  |  |
| --- | --- |
| Portal | Portál vedy o Zemi |